“ดีบีเอสฯ” เคาะเป้า BGRIM สูง 58 บ. อัพไซด์ 20% รับปัจจัยหนุนรฟฟ.อ่างทอง-ต้นทุนก๊าซลด
"ดีบีเอสฯ" เคาะเป้า BGRIM สูง 58 บ. อัพไซด์ 20% รับปัจจัยหนุนรฟฟ.อ่างทอง-ต้นทุนก๊าซลด
"ดีบีเอสฯ" เคาะเป้า BGRIM สูง 58 บ. อัพไซด์ 20% รับปัจจัยหนุนรฟฟ.อ่างทอง-ต้นทุนก๊าซลด
12 พ.ค. 2563

บล.ดีบีเอสวิคเคอร์ส แนะนำซื้อ บริษัท บี.กริม เพาเวอร์ จำกัด (มหาชน) หรือ BGRIM โดยให้ราคาเป้าหมาย 58 บาท ทั้งนี้ BGRIM เป็นหนึ่งในผู้ดำเนินการ SPP ที่ใหญ่ที่สุดในประเทศไทย โดยในปี 2562 มีโรงไฟฟ้าที่ดำเนินการแล้ว และยังอยู่ระหว่างการพัฒนารวมทั้งสิ้น 3,424MW และคาดว่า CAGR กำไรสุทธิตามสัดส่วนการถือครองในสินทรัพย์จะโต 7% ในปี 2562-2568 แตะ 3.57 พันล้านบาท ในขณะที่ CAGR การผลิตไฟฟ้า (MW) ตามสัดส่วนการถือครองในสินทรัพย์คาดว่าจะโต 6% แตะ 3,547 MW ในปี 2562-2568
ทั้งนี้จากการล็อคดาวน์ และการปิดโรงงานผลิตชิ้นส่วน และยานยนต์ชั่วคราวในเขตอุตสาหกรรมต่างๆที่ทำให้มีการใช้พลังงานไฟฟ้าลดน้อยลง เชื่อว่าเป็นความเสี่ยงต่อดาวน์ไซด์ของ BGRIM ในวงจำกัด เนื่องจากยังมีลูกค้าอื่นๆ เช่น กลุ่มธุรกิจบรรจุภัณฑ์ที่คิดเป็น 6% ต่อยอดขายของ BGRIM ซึ่งในกลุ่มลูกค้าเหล่านี้ยังคือเป็นลูกค้ารายใหญ่ที่มีการใช้พลังงานไฟฟ้าอยู่
นอกจากนั้นแล้ว ยังคาดว่า BGRIM จะเป็นบริษัทที่ได้รับผลกระทบจากปัญหาน้ำแล้งน้อยที่สุด เนื่องจากเขตอุตสากรรมอมตะซิตี้ที่จังหวัดชลบุรี (BGRIM มี 5 SPP รวม 732MW หรือ 25% ของกำลังการผลิตทั้งหมด) มีการสำรองน้ำที่จะใช้ได้ถึงสิ้นปี โดยจะยังสามารถรีไซเคิลน้ำกลับมาใช้ได้อีก และ BGRIM นั้นมีรายได้จากพลังงานน้ำค่อนข้างน้อย หรือคิดเป็น 2% ของรายได้ทั้งหมด
ทั้งนี้ คาดว่ากำไรสุทธิไตรมาส 1/2563 อยู่ที่ 98 ล้านบาท ลดลง 82% จากช่วงเดียวกันเมื่อปีก่อน และ ลดลง76% จากไตรมาสก่อนจากการขาดทุน FX ราว 587 ล้านบาท และความต้องการการใช้ไฟฟ้าที่น้อยลงในไตรมาสนี้จากโควิด-19
อย่างไรก็ตามกำไรปกติคาดว่าจะอยู่ที่ 1,177 ล้านบาท ปรับตัวเพิ่มขึ้น 43% จากช่วงเดียวกันเมื่อปีก่อน และเพิ่มขึ้น 42% จากไตรมาสก่อน จาก 1)การเข้าซื้อ Angtong Power project กำลังการผลิต 123MW 2)ต้นทุนก๊าซธรรมชาติลดลง 3)สัญญาขายไฟ  ABP5 project